วิรัตน์ ชมะนันทน์

คุณหญิง วิรัตน์ ชมะนันทน์ (5 ธันวาคม พ.ศ. 2470 – 11 สิงหาคม พ.ศ. 2568) เป็นภริยาของพลเอก เกรียงศักดิ์ ชมะนันทน์ นายกรัฐมนตรีไทยคนที่ 15

 ประวัติ 
คุณหญิงวิรัตน์เกิดเมื่อวันที่ 5 ธันวาคม พ.ศ. 2470 เป็นธิดาของนาวาโท หลวงชาญจักรกิจ (หวาน ชมะนันทน์) กับเจริญ ชาญจักรกิจ บิดาของเธอเป็นผู้ได้รับพระราชทานนามสกุล "ชมะนันทน์" จากพระบาทสมเด็จพระมงกุฎเกล้าเจ้าอยู่หัว โดยผูกจากนามปู่ของหลวงชาญจักรกิจ ชื่อ "ชม" ซึ่งแจ่ม บิดาของพลเอก เกรียงศักดิ์ ชมะนันทน์ เป็นเจ้าของอู่ต่อเรือที่มหาชัย มีความสนิทสนมกับหลวงชาญจักรกิจเป็นอันมาก เมื่อหลวงชาญจักรกิจได้รับพระราชทานนามสกุล แจ่มจึงขอใช้นามสกุลชมะนันทน์ ซึ่งหลวงชาญจักรกิจอนุญาตให้ใช้ด้วยความสนิทสนม และไม่ได้มีความสัมพันธ์เครือญาติกันแต่อย่างใด

คุณหญิงวิรัตน์สำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย 

คุณหญิงวิรัตน์สมรสกับพลเอก เกรียงศักดิ์ ชมะนันทน์ อดีตนายกรัฐมนตรีคนที่ 15 มีบุตรธิดาด้วยกัน 2 คน คือ
 พลเอก พงศ์พิพัฒน์ ชมะนันทน์ สมรสกับกรองกาญจน์ ชมะนันทน์ มีบุตรสามคน
 รัตนวรรณ ชมะนันทน์

เมื่อพลเอก เกรียงศักดิ์ ได้ดำรงตำแหน่งนายกรัฐมนตรีแล้ว คุณหญิงวิรัตน์ในฐานะภริยานายกรัฐมนตรี ได้ติดตามพลเอกเกรียงศักดิ์ไปปฏิบัติงานตามสถานที่ต่าง ๆ บ่อยครั้ง

นอกจากนี้คุณหญิงวิรัตน์ยังได้เป็นผู้ถือหุ้นของโรงพยาบาลพญาไทมากเป็นอันดับที่ 4 โดยมีจำนวนหุ้น 1,320,000 หุ้น คิดเป็น 0.06 เปอร์เซ็นต์ ของการถือหุ้นโครงสร้างเงินทุน โรงพยาบาลพญาไท

คุณหญิงวิรัตน์ ถึงแก่อนิจกรรมเมื่อวันที่ 11 สิงหาคม พ.ศ. 2568 ณ โรงพยาบาลสินแพทย์ ถนนรามอินทรา สิริอายุ 97 ปีโพสต์ของพงศ์พิพัฒน์

 เครื่องราชอิสริยาภรณ์ 

 อ้างอิง 

หมวดหมู่:สกุลชมะนันทน์
หมวดหมู่:คุณหญิง
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย